La luenga tradicional en Graus ye l'aragonés, en la suya variant ribagorzana local, una parla local dita grausino. Como capital d'una parzana en Ribagorza Baixa, la presencia de castellanoparlants ha estato tradicionalment més grant que en atros lugars de Ribagorza Baixa. La presencia de castellanoparlants ha feito més fácil que los habitants locals aprendesen antes lo castellán u se i avezasen més. Esto explica la paradoxa que lo grausino siga més castellanizato que atras parlas de Ribagorza Baixa més meridionals como lo foncense u l'estadillano. La castellanización de Graus tamién ha influito en lo catalán de la val d'Isabana, (y en las parlas de transición catalán-aragonés de la parte baixa d'ixa val). En las zagueras decadas lo grausino s'ha castellanizato muito y la chent chóven que encara charra u conoixe l'aragonés no emplega muitos rasgos chenuinos que feban servir u conoixeban las cheneracions més viellas.